Buthelezi gee IVP-vaandel oor ná 44 jaarMangosuthu Buthelezi. (Foto: Sibonelo Ngcobo/ANA) Mangosuthu Buthelezi het Saterdag ná 44 jaar as leier van die Inkatha Vryheidsparty (IVP) sy uittrede aangekondig. Die 90-jarige Buthelezi, een van die reuse van die Suid-Afrikaanse politieke toneel, het sy uittrede tydens die party se algemene verkiesingskonferensie in Ulundi in KwaZulu-Natal aangekondig. Die IVP is in 1975 onder sy leierskap gestig. “Die storie van die IVP is diep verweef met my eie, die storie van Buthelezi. Ek het die party vir 44 jaar gedien, sedert sy ontstaan in 1975. Tog het ek nooit alleen gedien nie. Die party is groter as Buthelezi. Dit het ŉ toekoms bo my eie,” het Buthelezi in sy toespraak gesê wat sedertdien as ŉ verklaring uitgereik is. Velenkosini Hlabisa (54) is vanoggend as die nuutverkose leier van die IVP aangekondig. EWN berig Hlabisa het in 1978 by die party aangesluit. Buthelezi word vandeesweek 91 jaar oud. President Velenkosini F. Hlabisa has been elected by the IFP National Elective Conference on 25 August 2019 #IFPConference #Congratulations #Leadership pic.twitter.com/ssbw9yFAdS — Inkatha Freedom Party (@IFPinParliament) August 24, 2019